सहारनपुर के शब्बीरपुर की घटना की कडि़यों को जोडने पर आभास होता है कि यह राजपूतों की तात्कालिक प्रतिक्रिया भर नहीं थी, बल्कि इसके पीछे एक सुनियोजित अभियान काम कर रहा था। इस अभियान को चलाने में आरएसएस के अनुषांगिक संगठनों से जुडे कुछ छुटभैये राजनीतिकर्मियों के अतिरिक्त जो सबसे चर्चित नाम सामने आता है, वह शेर सिंह राणा का है। 37 वर्षीय राणा फूलन देवी के हत्या के सजायाफ्ता आरोपी है तथा एक दशक से अधिक समय जेल में बिताकर सात महीने पहले बेल पर बाहर आया है। जेल से बाहर आने के बाद राणा कथित राजपूत गौरव के लिए काम कर रहा है तथा पर्दे के पीछे रहकर राजपूत रेजिमेंट जैसे अतिवादी संगठनों को सक्रिय कर रहा है।